Kui Prantsusmaa kohtub Skandinaaviaga
Triin (38) ja Erik Joasaare (39) Tallinna kesklinna kodus on tunda nii Pariisi kui ka Stockholmi hõngu. Võimaluse visiooni elluviimiseks andis kõrgete lagedega kivist esindushoone 1950ndatest.
Triin ja Erik kasvasid üles Mustamäel ning käisid suisa samas koolis. Kümnend tagasi kohtusid nad ühiste sõprade kaudu uuesti ja kõik langes mõnusasti paika. Triin elas imetoredas puitmajas Ao tänaval Kassisabas, kus samasuguses toredas vastasmajas elas tema õde oma perega. Noortele tundus, et sinna hubasesse kolmetoalisse korterisse võiks alatiseks elama jääda, aga Triinule oli väga oluline mõte oma kodust, kust üürileandja ei saa suvalisel hetkel lepingu katkestamisega minema saata. Kahjuks ei olnud omanik nõus korterit müüma.